Mense by nog 'n VSA-winkelsentrum geskiet | Maroela Media
Die Houston-polisiedepartement het op sy amptelike Twitter-profiel gesê die skieter is dood op die toneel aangetref. Die department het vroeër bevestig wetstoepassingsowerhede het die skieter doodgeskiet.
Richard Mann, die adjunk-hoof van die brandweer, het bevestig ses mense is in die voorval gewond. 'n Paar van die gewondes is na 'n hospitaal geneem, terwyl die res minder ernstig beseer is.
Die omstandighede van die skietvoorval, wat omstreeks 06:30 vanoggend gebeur het, was nie onmiddellik duidelik nie. Ooggetuies het gesê hulle het gesien hoe die skieter op verbygaande motors losbrand voordat die polisie gereageer het. Verskeie motors met koeëlgate en stukkende vensters het in die sentrum se parkeerarea gestaan.
Die voorval kom enkele dae nadat vier vroue Vrydagaand by 'n winkelsentrum in Burlington, in die Amerikaanse deelstaat Washington, doodgeskiet is. Op 17 September het 'n man tien mense met 'n mes gesteek by 'n winkelsentrum in Minnesota, voordat hy deur 'n polisiebeampte doodgeskiet is.
Die dier is los gelaat… die is net die begin… BID sonder ophou vir America, Europa, Rusland… Hou die tempel dop in Jerusalem…
Nee hel dit raak nou rof die skieter is dit nou n vlugteling wat uit sy dorp gevlug het wat nou die mense so vermoor ? Ek het simpatie met die plekke wat nou so hulle hande vol het met die vlugtelinge maar dit is nou wat jy kry deur hulle jammer te kry en nou word die hele stad , dorp se lewe in gevaar gesit geen rustigheid .vryheid vir al die onskuldige mense dit is dieselfde hier by ons elke dag word ons vermoor ,verkrag, en beroof en geweldadig aangerand!!!! En ook omdat ons jammer kry!!! Without prejudice!!!